**Tiaphili**

**Xana Aphili i yini?**

Loko u nga pfumelelani na xiboho lexi endliweke hi SARS eka nkaneto wa wena, u na mfanelo yo aphila xiboho xexo.

**Xana ndzi vika rini aphili?**

U fanele ku vika aphili eka 30 wa masiku ma bindzu endzhakukaloko SARS yi yisile xitiviso xa alelo kumba pfumelelo wa xiphemu wa nkaneto.

* Nkarhi lowu wu nga engeteriwa hi 21 wa masiku ma bindzu loko mutirhikulu wa SARS a enerisiwile hi leswaku swiyimo swo twala swa kumeka ku seketela nhlwelo; kumbe
* Nkarhi wa 30 wa masiku wu nga engeteriwa ku fikela eka 45 wa masiku ma bindzu loko mutirhikulu wa SARS a enerisiwile hi leswaku swiyimo swo hlawuleka swa kumeka ku seketela nhlwelo.

**Xana ndzi vika njhani aphili?**

**Mixaka ya Swibalo: CIT, PIT, PAYE na VAT**

Phurosese ya nkhulukontirho wa vufambisi bya nkwetlembetano leyi tiendlekelaka eka mixaka ya xibalo leyi vuriweke laha henhla. Aphili yi nga rhumeriwa ntsena hi ndlela leyi landzelaka:

* Hi ku tirhisa phurosese yo leteriwa hi eFiling; kumbe
* Erhavini ra SARS ra le kusuhi swinene na wena ([tlilika laha ku endla xitshembisano)](https://www.sars.gov.za/contact-us/make-an-appointment/)

Ku hava fomo ya Xitiviso xa Aphili leyi nga imeyiliwaka kumbe ku posiwa eka SARS. Rhumelo wa xitroniki ntsena hi ku tirhisa eFiling kumbe rhavi ra SARS wa pfumeleriwa.  
  
Loko u rhumela nkwetlembetano hi ku tirhisa eFiling, u komberiwa ku tekela enhlokweni leswi landzelaka:  
  
**Phurosese leyi Leteriwaka hi eFiling:** Ku pfuneta vahakelaxibalo eka nandzelelano wo lulama wa nkwetlembetano no tata vuxokoxoko hinkwabyo lebyi lavekaka, eFiling yi katsa phurosese leyi leteriwaka. Phurosese yo Leteriwa hi eFiling yi tiyisisa leswaku nkwetlembetano wu rhumeriwa hi ku ya hi swilaveko swa milawu no susa mikwetlembetano yin'wana na yin'wana leyi nga twariki leswaku yi rhumeriwa eka SARS.  
  
Ku kaneta ntswalo na mixupulo:

* Tikhodi ta swihlovo leti landzelaka ti fanele ti tirhisiwa loko u kaneta nsindziso wa ntswalo/mixupulo yin'wana:
  + 9987 – Nxupulo wa vuvekisinkaxibalo
  + 9990 – Mpimanyetahansi wa xibalo xa nkarhinyana(Ndzimana20)
  + 9991 – Nkarhumelo wa xibalo xa nkarhinyana(Ndzimana20A) >
  + 9992 – Nsiyo wa Malinghena
  + 9988 – Hakelohansi ya Xibalo wa Nkarhinyana(89Q(2))
  + 9993 – Nkarhumelo wa ntlheriso wa xibalo kumbe lowu hlweleke

**Mixaka ya Swibalo: Swin'wana**

Phurosese ya manyuwali yi tirhisiwa ku rhumela mikwetlembetano eka swibalo hinkwaswo ku nga katsiwi CIT, PIT, VAT na PAYE. Fomo ya nkwetlembetano leyi tirhisiwaka i Xitiviso xa Nkaneto (ADR1), leyi nga rhumeriwaka:

* Erhavini ra SARS ra le kusuhi swinene ([tlilika laha ku endla xitshembisano);](https://www.sars.gov.za/contact-us/make-an-appointment/) kumbe
* Hi imeyili eka [contactus@sars.gov.za](mailto:contactus@sars.gov.za)

ADR2 yi nge rhumeriwi hi xitroniki hi ku tirhisa eFiling naswona yi ta amukeriwa ntsena eka mixaka yaleyo ya swibalo leyi nga tirhiwiki hi xitroniki.

**Loku hlwele ku rhumela aphili:**

Laha aphili yi rhumeriweke endzhaku ka siku ro pfala leri ringanyetiweke, muhakelaxibalo u fanele a nyiketa swivangelo swa rhumelo lowu hlweleke. Swivangelo swa rhumelo lowu hlweleke swi ta tekeriwa enhlokweni ro sungula ntsena loko mutirhikulu wa SARS a ri na mbono wa leswaku swiyimo swo twala kumbe swo hlawuleka swi vi le kona, xana rhumelo lowu hlweleke wu ta tsetseleriwa naswona nkarhi lowu ringanyetiweke wu engeteriwa.

* Laha rhumelo wu tsetseleriweke, SARS yi ta ya emahlweni yi langutisa swiyimo swa aphili no tivisa muhakelaxibalo hi mfanelo.
* Laha rhumelo lowu hlweleke wa aphili wu nga tsetseleriwangiki, swiyimo swa naphili swi nge tekeriwi enhlokweni, muhakelaxibalo u ta tivisiwa hi mfanelo.

Ku hava aphili leyi nga ta pfumeleriwa ku rhumeriwa eka ku tlula 75 wa masiku ma bindzu (30 mo sungula ku katsa na engetelo ya nhlayohenhla ya 45 wa masiku) endzhaku ka siku ra xiboho xo alela nkaneto.

**Swivangelo swa aphili:**

Loko u tata fomo ya nkwetlembetano, muhakelaxibalo u fanele a tlhogomela ku tiyisisa leswaku swiyimo swa aphili swi koxometiwile na katsa leswi landzelaka:

* Hi swihi swivangelo swa nkaneto leswi vuriweke eka fomo leyi ringanyetiweke leswi nga ku tekiwenim eka aphili.
* Swivangelo swa aphili swo kwetlembetana na tshaku ra SARS ra xiboho xo alela nkaneto tanihileswi swi vekiweke eka xitiviso xa alelo ku nga leswaku hikokwalaho ka yini muhakelaxibalo a nga pfumelelani na xiboho lexi endliweke hi SARS.
* Muhakelaxibalo u fanele a rhumela switswariwa hinkwaswo swo seketela ku seketela swivangelo swa aphili.
* Xivangelo xintshwa lexi muhakelaxibalo a xi aphilaka, lexi nga va ka xi nga ri xivangelo lexi vumbaka nkaneto wuntshwa ehenhla ka xiphemu kumbe ntsengo wa nhlahluvo lowu ku nkwetlembetaniwaka hi wona kambe wu nga kanetiwangi.

**Xintshuxo Nkwetlembetano xa le Tlhelo:**

Hi ntwanano wa matlhelo mambirhi, SARS na muhakelaxibalo loyi a endlaka aphili va nga ringeta ku ololoxa nkwetlembetano hi ku tirhisa Xitshuxo xa Nkwetlembetano wa le Tlhelo (ADR) ehansi ka maendlele lama vuriweke eka milawu. Endlelo leri ri tumbuluxa xivumbeko lexi nga na milangutiso na mindzingano leyi faneleke leyi mikwetlembetano yi nga ololoxiwaka hi yona. Phurosese ya ADR a hi ya ximfumo ngopfu no ka yi nga durhi ku fana na phurosese ya khoto no pfumelela mikwetlembetano leswaku yi ololoxiwa eka nkarhi wo koma. Ku engetelela, yi tumbuluxa endlelo ro hlayisa mali eka ku ololoxa mikwetlembetano ya xibalo.

Muhakelaxibalo u fanele a kombisa eka Xitiviso xa Aphili loko a tsakela ku tirhisa maendlelo ma phurosese ya xitshuxo xa nkwetlembetano xa le tlhelo, loko ku ve maendlelo lama ma kona. SARS yi ta, loko yi enerisiwile hi leswaku mhaka yi ringanerile ADR naswona mhaka yaleyo yi nga ololoxiwa hi ku tirhisa phurosese leyi, no tivisa muhakelaxibalo hi mfanelo. Muhakelaxibalo u fanele loko a kumile xitiviso xexo eka 30 wa masiku ma bindzu a tivisa SARS loko ku ve wa pfumela ku landzelela phurosese ya ADR.

Loko mafambisele ma ADR mo herisiwa handle ka xitshunxo, muhakelaxibalo u fanele eka 20 wa masiku ma heriso wolowo a kombela matsalana wa Bodo ya Xibalo ku yisa mhaka leswaku ku va na ntshamo wa ximfumo.

**Bodo ya Xibalo:**

Bodo ya xibalo yi tumbuluxiwile ehansi ka Nawu wa Vulawuri bya Xibalo Nomboro 28 wa 2011 (TAA) naswona yi na Gqwetankulu kumbe gqweta tanihi mutshamaxitulu. Gqwetankulu kumbe gqweta rero ri tholeriwa phanele ya magqwetankulu kumbe magqweta lama faneleke hi Holobye wa Timali hi ku burisana na Muavanyisi-Phuresidente wa Xiyenge ya Xifundzakulu lexi faneleke.   
  
Bodo ya xibalo yi lawuriwa hi matsalana wa bodo ya xibalo, loyi a nga mutirhi wa SARS eHofisini ya Rhavi ra SARS loyi a nga na vutihlamuleri bya vulawuri bya bodo ya xibalo endhawini yaleyo no tirha tanihi hi musunguri wa bodo ya xibalo.  
  
Aphili ehenhla ka nhlahluvo wu fanele wu va eka xiendleko xo sungula ku twiwa hi bodo ya xibalo, loko -

* Xibalo eka nkwetlembetano a xi hundzi ntsengo lowu Holobye a wu kumisisaka hi xitiviso xa vaaki - sweswi i R1 000 000
* Mutirhikulu wa SARS na muhakelaxibalo va pfumelelana, naswona eku endleni ka swiboho sweswo mutirhi u fanele a tekela enhlokweni loko swiyimo nkwetlembetano kumbe milawu ya swa nawu leswi yelanaka na aphili swi pfumela leswaku aphili yi fanele yi twiwa hi Khoto ya Xibalo handle ka Bodo ya Xibalo; na
* Mafambisele ma ADR ma herisiwile naswona muhakelaxibalo u na 20 wa masiku yo va a kombela matsalana ku veka mhaka eka Khoto ya Xibalo.

**Khoto ya Xibalo:**

Khoto ya xibalo a yi na xiyimo xo fana na na Khotokulu kambe i sengo lowu tumbuluxiweke hi nawu lowu nga na matimba ntsena lama yi nyikiweke wona ni nawu. Khoto ya xibalo yi na matimba yo endla swiboho swa xinawu ehenhla ka:

* Tiaphili ta xibalo leti vikiweke ehansi ka xiyenge xa 107 xa TAA;
* Xikombelo xa xileriso lexi yelanaka na aphili ya xibalo;
* Xikombelo eka mhaka leyi nga na maendlele leyi yelanaka na nkwetlembetano ehansi ka Kavanyisa ka 9 ka TAA tanihileswi swi nyiketiweke xiswona eka Milawu ya Nkwetlembetano; na
* Mutshamaxitulu wa Bodo ya Xibalo a nga se kumbe enkarhini wa ntshamo, ku ri karhi ku tekeriwa enhlokweni swiyimo swa nkwetlembetano kumbe milawu ya swa nawu leswi yelanaka na aphili swi pfumela leswaku aphili yi fanele yi twiwa hi Khoto ya Xibalo handle ka Bodo ya Xibalo.

Khoto ya xibalo yi vumbiwile hi:

* Muavanyisi kumbe muavanyisi wo yimela wa Khoto ya le Henhla, loyi a nga phuresidente ya khoto ya xibalo naswona loyi a hlawuriweke hi Muavanyisi- Phuresidente endhawini laha khoto ya xibalo yi vumbiweke kona.
* Akawutente leyi hlawuriweke ku suka eka phanele ya swirho leyi thoriweke ehansi ka xiyenge xa 120 xa TAA;
* Muyimeri wa vaaki va swa mabindzu lava hlawuriweke ku suka eka phanele ya swirho leyi thoriweke ehansi ka xiyenge xa 120 xa TAA;

**Xana ndzi nga langutela yini ku suka eka SARS loko ndzi aphila?**

Aphili yi nga ololoxiwa hi ndlela ya:

* Xitshuxo xa Nkwetlembetano xa le Tlhelo (ADR) eka xiyimo xa Hofisi ya Rhavi ra SARS kumbe Hofisikulu ya SARS;
* Bodo ya xibalo (leyi lawuriwaka eka xiyimo xa Hofisi ya Rhavi ra SARS); na/kumbe
* Khoto ya Xibalo (leyi lawuriwaka eka xiyimo xa Hofisi ya Rhavi ra SARS).

SARS yi tinyiketela ku:

* Langutisisa loko mhaka yi lulamerile ADR eka 30 wa masiku ma bindzu ku sukela eka siku leri yi amukeriweke hi rona.

**Xana ndzi nga langutela yini loko aphili yi hetisisiwile?**

SARS yi tinyiketela ku:

* ADR:
  + Hetisisa mafambiselo wa ADR eka 90 wa masiku ma bindzu handlekaloko ku pfumelelaniwile hi ndlela yin'wana;
  + Laha ntwanano kumbe ntwanano wa ximfumo wu nga hetisisiwa, humeso wa nhlahluvo ku sungurisa kwalaho eka 45 wa masiku ma bindzu, endzhaku ka siku ro hetelala ro sayina ntwanano.
* Bodo ya Xibalo:
  + Mutshamaxitulu u ta humesa xiboho xa bodo ya xibalo eka 60 wa masiku endzhaku ka hetisiso wa ntshamo
  + Matsalana u ta yisa khopi ya xiboho eka mavandla eka 10 wa masiku loko ku kumiwile xiboho
  + Humesa nhlahluvo ku sungurisa xiboho xa bodo ya xibalo eka 45 wa masiku endzhaku ko kumiwa ka xiboho xa bodo ya xibalo.